el el el el el el el el el el el el el el el el el el el el el el el el el el el el en el el el el el el zh el el el el el el el el el el el el el el el it el it el el el en en el el el el el el el el el el el el el el el el el el
Το λήμμα παραθέτει τις πηγές του αόριστα, χωρίς παραπομπές. Βοηθήστε συνδέοντας το κείμενο με τις πηγές χρησιμοποιώντας παραπομπές, ώστε να είναι επαληθεύσιμο.
Για άλλες χρήσεις, δείτε: Δάφνη (αποσαφήνιση).
Ο Αθλητικός Γυμναστικός Σύλλογος Δάφνη Ανδραβίδας είναι αθλητικός σύλλογος που εδρεύει στην Ανδραβίδα στο νομό Ηλείας. Επίσημο έτος ίδρυσής του είναι το 1967 και δραστηριοποιείται στο άθλημα του ποδοσφαίρου.
Η πριγκίπισσα της Ηλείας
Δημοτικό γήπεδο Ανδραβίδας «Βασίλης Μαρτζάκλης»
Α1 Κατηγορία Ε.Π.Σ. Ηλείας 2020-2021
wikidata (π • σ • ε )
Από τη σεζόν 2020-21 αγωνίζεται στην Α1 Κατηγορία της Ε.Π.Σ. Ηλείας. Έδρα του αποτελεί το Δημοτικό γήπεδο Ανδραβίδας «Βασίλης Μαρτζάκλης»[2], όπου παραδοσιακά διεξάγει τους εντός έδρας αγώνες της η ομάδα. Αξιοσημείωτα, η Δάφνη Ανδραβίδας έχει 3 παρουσίες στην Δ΄ Εθνική κατηγορία, ενώ αποτελεί διαχρονικά ένα από τα πιο ισχυρά σωματεία του τοπικού ποδοσφαίρου της Ηλείας.
Ξεκίνησε την πορεία της από το πρωτάθλημα της Ε.Π.Σ. Πατρών και τη σεζόν 1969-70 εντάχθηκε στη νεοσύστατη τότε Ε.Π.Σ. Ηλείας και το πρωτάθλημα Γ΄ Κατηγορίας. Κέρδισε αμέσως την άνοδο και την επόμενη χρονιά αναδείχθηκε πρωταθλήτρια στη Β΄ Κατηγορία, κερδίζοντας την άνοδο στην Α΄ Κατηγορία στην οποία έκτοτε αγωνίστηκε ανελλιπώς με εξαίρεση μόνο τις χρονιές 2001-02 και 2002-03 που αγωνίστηκε στη δεύτερη κατηγορία, αποτελώντας ήδη από τότε μια από τις ισχυρότερες ομάδες του τοπικού ποδοσφαίρου της Ηλείας.
Η πρώτη διάκριση της ομάδας ήρθε με την κατάκτηση του κυπέλλου Ε.Π.Σ. Ηλείας την περίοδο 1973-74 όπου νίκησε στην διαδικασία των πέναλτι 9-8 (3-3 κανονικός αγώνας & 4-4 παράταση) τον Α.Π.Σ. Ζάκυνθος, κάτι που επανέλαβε την αμέσως επόμενη περίοδο, όπου νικώντας με 5-0 την Πρόοδο Σαλμώνης στον τελικό αναδείχθηκε κυπελλούχος για δεύτερη συνεχόμενη φορά και δεύτερη φορά στην ιστορία της. Το 1992 ήταν φιναλίστ του κυπέλλου της περιόδου 1991-92 με αντίπαλο τον νικητή Ηλειακό Λεχαινών, κάτι που επαναλήφθηκε το 2005 χάνοντας στον τελικό του κυπέλλου της περιόδου 2004-05 ξανά από τον Ηλειακό Λεχαινών. Τη σεζόν 2000-01 υποβιβάστηκε για πρώτη και μοναδική φορά από την Α΄ Κατηγορία στην οποία επέστρεψε ξανά τη σεζόν 2003-04, μετά από 2 χρονιές στη Β΄ Κατηγορία.
Η σημαντικότερη διάκριση για τη Δάφνη Ανδραβίδας ήρθε το 2006 με την κατάκτηση του πρωταθλήματος Ε.Π.Σ. Ηλείας της περιόδου 2005-06 και την άνοδο στην Δ΄ Εθνική κατηγορία στην οποία αγωνίστηκε τις επόμενες τρεις χρονιές. Στην παρθενική της εμφάνιση στη Δ΄ Εθνική την περίοδο 2006-07 τερμάτισε στη 2η θέση του 6ου ομίλου πίσω από τον Παναιγιάλειο,[3] για να τερματίσει πάλι στη 2η θέση την επόμενη περίοδο πίσω από τον Α.Π.Σ. Ζάκυνθο[4], ενώ στην τρίτη της παρουσία στη Δ΄ Εθνική την περίοδο 2008-09 τερμάτισε στη 12η θέση με 44 βαθμούς και υποβιβάστηκε μόλις για 1 βαθμό πίσω από τον Διαγόρα Βραχνέικων. Κατά την τριετή παρουσία της στη Δ΄ Εθνική υπήρξε 1 φορά φιναλίστ κυπέλλου Ε.Π.Σ. Ηλείας το 2007 στον τελικό κυπέλλου της περιόδου 2006-07, γνωρίζοντας την ήττα από τον Ατρόμητο Βαρβάσαινας, ενώ το 2009 κατέκτησε το κύπελλο της περιόδου 2008-09 και αναδείχθηκε κυπελλούχος για τρίτη φορά στην ιστορία της, νικώντας με 1-0 τον Πανηλειακό στον τελικό στις 8 Απριλίου 2009 στο γήπεδο Γαστούνης.[5]
Μετά από τον υποβιβασμό της συνέχισε στο τοπικό πρωτάθλημα Α1 Κατηγορίας της Ε.Π.Σ. Ηλείας και την πρώτη χρονιά από τον υποβιβασμό διεκδίκησε το πρωτάθλημα και την επάνοδο στην Δ΄ Εθνική, τερματίζοντας στη 2η θέση του πρωταθλήματος της περιόδου 2009-10 και με 4 βαθμούς πίσω από τον Αστέρα Αμαλιάδας. Τη σεζόν 2013-14 τερμάτισε στην 8η θέση, ωστόσο στο πρωτάθλημα της επόμενης περιόδου δήλωσε συμμετοχή στη Β΄ Κατηγορία αντί της Α1, επιλέγοντας έτσι να υποβιβαστεί 2 κατηγορίες και να κάνει από εκεί ένα νέο ξεκίνημα.[6] Στο πρωτάθλημα της Β΄ Κατηγορίας, τρίτη τη τάξει κατηγορία στα πρωταθλήματα Ε.Π.Σ. Ηλείας, αγωνίστηκε τις επόμενες δυο χρονιές, όποτε και τη σεζόν 2015-16 κέρδισε την άνοδο στην Α2 Κατηγορία. Τη σεζόν 2019-20 κέρδισε την άνοδο στην Α1 Κατηγορία, επιστρέφοντας έτσι στην πρώτη τη τάξει κατηγορία της Ε.Π.Σ. Ηλείας από τη σεζόν 2020-21.[7]
1 Πρωτάθλημα Ε.Π.Σ. Ηλείας:
3 Κύπελλα Ε.Π.Σ. Ηλείας:
↑ Αναφορά, επίσημη σελίδα Ε.Π.Σ. Ηλείας
↑ Ηλεία: Μετονομάστηκε σε "Βασίλης Μαρτζάκλης" το γήπεδο Ανδραβίδας, myilianews.gr
↑ Greece - List of Fourth Level Final Tables - 2006/07, Alexander Mastrogiannopoulos, Rec.Sport.Soccer Statistics Foundation
↑ Greece - List of Fourth Level Final Tables - 2007/08, Alexander Mastrogiannopoulos, Rec.Sport.Soccer Statistics Foundation
↑ «Πανηλειακός - Δάφνη 0-1: Η «πριγκίπισσα» στο θρόνο της...», εφ. Πατρίς, φύλλο Πέμπτης 9 Απριλίου 2009